მაგდივანგი (რომბლონი)
მაგდივანგი (ოფიციალურად მაგდივანგის მუნიციპალიტეტი) ― მეხუთე კლასის მუნიციპალიტეტი რომბლონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 15 385 ადამიანს შეადგენს. წარსულში მუნიციპალიტეტს ნაილონგი და მაგალიანესი ერქვა. მაგდივანგი ერთ-ერთია კუნძულ სიბუიანის სამი მუნიციპალიტეტიდან. მუნიციპალიტეტს „აზიის გალაპაგოსსაც“ უწოდებენ ბუნებრივი რესურსების ხელუხლებლობისა და ფლორისა და ფაუნის ენდემიზმის მაღალი მაჩვენებლის გამო. მოიცავს 9 ბარანგაის.